**NOTĂ DE FUNDAMENTARE**

|  |
| --- |
| ***Secţiunea 1******Titlul proiectului de act normativ***Ordonanțapentru reglementarea unor măsuri fiscal-bugetare și modificarea și completarea unor acte normative |
| ***Secţiunea a 2-a******Motivul emiterii actului normativ*** |
| 1. Descrierea situaţiei actuale | **Ordonanţa de urgenţă a Guvernului nr. 28/1999 privind obligaţia operatorilor economici de a utiliza aparate de marcat electronice fiscale**Regimul utilizării aparatelor de marcat electronice fiscale este reglementat în prezent de prevederile Ordonanţei de urgenţă a Guvernului nr.28/1999 privind obligaţia operatorilor economici de a utiliza aparate de marcat electronice fiscale, republicată, cu modificările şi completările ulterioare şi de Normele metodologice pentru aplicarea Ordonanţei de urgenţă a Guvernului nr. 28/1999 privind obligaţia operatorilor economici de a utiliza aparate de marcat electronice fiscale, aprobate prin Hotărârea Guvernului nr.479/2003, republicată, cu modificările ulterioare.Prin Ordonanța de urgență a Guvernului nr. 8/2015 pentru modificarea şi completarea unor acte normative, au fost introduse o serie de prevederi, care au permis aplicarea graduală a sancţiunilor, în funcţie de un prag de semnificaţie, scopul urmărit fiind acela de a oferi organelor de control instrumentele necesare pentru a putea circumstanţia sancţiunile pe care le aplică, astfel încât să nu apară interpretări eronate în aplicarea legii. După modificarea Ordonanţei de urgenţă a Guvernului nr.28/1999 prin Ordonanța de urgență a Guvernului nr. 8/2015, au fost constatate dificultăți în ceea ce privește aplicarea sancțiunilor contravenționale rezultate din practica neunitară a instanțelor de judecată. Astfel, spre exemplu, au existat cazuri, în care instanțele de judecată, au statuat în jurisprudența lor, că nu există un concurs de contravenții ( art. 10 lit. c și gg) , suma nejustificată deținută fiind proba materială a săvârșirii contravenției de la lit.c), în realitate fiind vorba despre o singură faptă, pentru care se poate aplica numai o sancțiune contravențională principală și una sau mai multe sancțiuni complementare. **Ordonanţa de urgenţă a Guvernului nr. 91/2014 pentru modificarea şi completarea Ordonanţei de urgenţă a Guvernului nr. 28/1999 privind obligaţia operatorilor economici de a utiliza aparate de marcat electronice fiscale**, este actul normativ prin care au fost realizate ultimele modificări substanțiale ale actului normativ de bază și care vizează, în principal, înlocuirea etapizată a aparatelor de marcat electronice fiscale dotate cu role jurnal pe suport de hârtie cu cele echipate cu jurnal electronic, astfel încât utilizatorii să poată achiziționa treptatnoile aparate, fără perturbarea activității comerciale și fără pierderi financiare, iar importatorii și distribuitorii de aparate de marcat să aibă la dispoziție un interval de timp suficient pentru a-și lichida stocurile de modele vechi și pentru a obține avizul tehnic favorabil și autorizația de distribuție pentru noile modele. De asemenea, prin dispozițiile Ordonanței de urgență a Guvernului nr. 91/2014 s-au instituit o serie de termene și instituții responsabile, pentru implementarea noilor aparate de marcat electronice fiscale dotate cu jurnal electronic, precum și pentru elaborarea legislației subsecvente, termene care au fost prorogate succesiv prin Ordonanța Guvernului nr.17/2015 privind reglementarea unor măsuri fiscal-bugetare și modificarea și completarea unor acte normative, Ordonanța de urgență a Guvernului nr. 57/2015 privind salarizarea personalului plătit din fonduri publice în anul 2016, prorogarea unor termene, precum și unele măsuri fiscal-bugetare, respectiv prin Ordonanța de urgență a Guvernului nr.98/2016 pentru prorogarea unor termene, instituirea unor noi termene, privind unele măsuri pentru finalizarea activităţilor cuprinse în contractele încheiate în cadrul Acordului de împrumut dintre România şi Banca Internaţională pentru Reconstrucţie şi Dezvoltare pentru finanţarea Proiectului privind reforma sistemului judiciar, semnat la Bucureşti la 27 ianuarie 2006, ratificat prin Legea nr. 205/2006, precum şi pentru modificarea şi completarea unor acte normative, în prezent acestea fiind :* până la data de 31 martie 2017, Ministerul Finanțelor Publice modifică și completează în mod corespunzător prevederile Normelor metodologice de aplicare a Ordonanței de urgență a Guvernului nr. 28/1999, aprobate prin Hotărârea Guvernului nr. 479/2003, republicată, cu modificările ulterioare;
* până la data de 31 martie 2017, prin ordin comun al ministrului finanțelor publice și al ministrului comunicațiilor și pentru societatea informațională, se aprobă procedura de avizare tehnică a modelelor de aparate de marcat electronice fiscale cu jurnal electronic;
* până la data de 31 martie 2017, prin ordin al președintelui Agenției Naționale de Administrare Fiscală, se aprobă informațiile conținute în registrul național de evidență a aparatelor de marcat electronice fiscale instalate în județe și în sectoarele municipiului București, după caz, precum și metodologia și procedura de înregistrare a acestora;
* începând cu data de 1 iulie 2017, Comisia de autorizare a distribuitorilor pentru aparate de marcat electronice fiscale avizate tehnic, autorizează numai distribuitori pentru aparatele de marcat electronice fiscale echipate cu jurnal electronic;
* începând cu data de 1 octombrie 2017, se interzice comercializarea aparatelor de marcat electronice fiscale cu rolă jurnal (de generație veche);
* începând cu data de 1 ianuarie 2018, operatorii economici care au calitatea de mari contribuabili, au obligația de a utiliza numai case de marcat cu jurnal electronic;
* începând cu data de 1 aprilie 2018, operatorii economici care au calitatea de contribuabili mijlocii, au obligația de a utiliza numai case de marcat cu jurnal electronic;
* începând cu data de 1 august 2018, operatorii economici care au calitatea de contribuabili mici, au obligația de a utiliza numai case de marcat cu jurnal electronic.
* până la data de 1 noiembrie 2018, prin ordin al președintelui Agenției Naționale de Administrare Fiscală, se aprobăprocedura de conectare a aparatelor de marcat electronice fiscale la sistemul informatic naţional de supraveghere şi monitorizare a datelor fiscale*.*

 În ceea ce privește finalizarea legislației secundare, aceasta nu a putut fi realizată până la această dată, întrucât o serie de aspecte tehnice, cu un grad ridicat de dificultate, cuprinse în proiectul de hotărâre de Guvern pentru modificarea și completarea Normelor metodologice pentru aplicarea Ordonanței de urgență a Guvernului nr. 28/1999, care influențează atingerea unuia dintre obiectivele majore urmărite prin implementarea aparatelor de marcat cu jurnal electronic, mai precis combaterea evaziunii fiscale prin transmiterea datelor fiscale către ANAF, în vederea realizării unor analize de risc, nu au fost încă decise. |
| 2. Schimbări preconizate |  Având în vedere faptul că, la această dată se înregistrează un decalaj de peste 3 luni față de calendarul prevăzut de lege pentru implementarea aparatelor de marcat electronice fiscale cu jurnal electronic, precum și necesitatea identificării celor mai bune soluții de reglementare a unor aspecte tehnice cu grad mare de dificultate, care se regăsesc la nivelul legislației secundare, se impune revizuirea termenelor de implementare prevăzute de **Ordonanța de urgență a Guvernului nr. 91/2014, cu modificările și completările ulterioare**, astfel:* până la data de 31 august 2017, Ministerul Finanțelor Publice modifică și completează în mod corespunzător prevederile Normelor metodologice de aplicare a Ordonanței de urgență a Guvernului nr. 28/1999, aprobate prin Hotărârea Guvernului nr. 479/2003, republicată, cu modificările ulterioare;
* până la data de 31 august 2017, prin ordin comun al ministrului finanțelor publice și al ministrului comunicațiilor și pentru societatea informațională, se aprobă procedura de avizare tehnică a modelelor de aparate de marcat electronice fiscale cu jurnal electronic;
* până la data de 31 august 2017, prin ordin al președintelui Agenției Naționale de Administrare Fiscală, se aprobă informațiile conținute în registrul național de evidență a aparatelor de marcat electronice fiscale instalate în județe și în sectoarele municipiului București, după caz, precum și metodologia și procedura de înregistrare a acestora;
* începând cu data de 1 februarie 2018, Comisia de autorizare a distribuitorilor pentru aparate de marcat electronice fiscale avizate tehnic, autorizează numai distribuitori pentru aparatele de marcat electronice fiscale echipate cu jurnal electronic;
* începând cu data de 1 mai 2018, se interzice comercializarea aparatelor de marcat electronice fiscale cu rolă jurnal (de generație veche);
* începând cu data de 1 mai 2018, toți operatorii economici care au obligația de a utiliza aparate de marcat potrivit legii, au obligația de a utiliza numai case de marcat cu jurnal electronic.

 Față de modificările propuse mai sus, precizăm că acestea au în vedere necesitatea de a evita eventualele dificultăți care pot să apară în procesul de dotare cu noile aparate de marcat, (Ex: indisponibilitatea, la data limită prevăzută de lege pentru dotarea unei categorii de contribuabili, a unor modele de aparate de marcat specifice activităților desfășurate de aceștia), precum și faptul că nu influențează calendarul de implementare, modificările aduse abordării anterioare vizând următoarele aspecte :* în locul dotării etapizate, pe categorii de contribuabili, se introduce un singur termen limită pentru toți utilizatorii, lăsându-se la latitudinea acestora momentul la care aleg să se doteze cu aparate de marcat, în intervalul octombrie 2017- 01 mai 2018, singura condiție fiind aceea de a respecta termenul de 1 mai 2018;
* data la care se interzice comercializarea aparatelor de marcat electronice fiscale dotate cu rolă pe suport de hârtie, coincide cu data limită până la care utilizatorii au obligația de a se dota cu noile aparate de marcat, respectiv 01 mai 2018;
* se prelungește intervalul de timp în care Comisia de autorizare a distribuitorilor pentru aparate de marcat electronice fiscale avizate tehnic din cadrul MFP, poate să autorizeze și distribuitori de aparate de marcat electronice fiscale vechi., respectiv 1 februarie 2018.

 Având în vedere modificarea prin prezentul proiect de act normativ a termenelor prevăzute de Ordonanța de urgență a Guvernului nr. 91/2014, se impune, în vederea corelării, și modificarea unor prevederi cuprinse în **Ordonanța de urgență a Guvernului nr. 28/1999**, astfel:* Se precizează termenul limită până la care își mențin valabilitatea avizele/autorizațiile privind distribuția aparatelor de marcat electronice fiscale dotate cu rolă jurnal, în speță data de 30 aprilie 2018 ;
* Aplicarea unei sancțiuni pentru comercializarea de către distribuitorii autorizați, sau de către unitățile din rețeaua acestora acreditate pentru comercializare a aparatelor de marcat electronice fiscale dotate cu rolă jurnal, începând cu data de 1 mai 2018.
* Până la data de 1 iunie 2018, prin ordin al președintelui Agenţiei Naţionale de Administrare Fiscală, se aprobă procedura de conectare a aparatelor de marcat electronice fiscale, precum și data începând cu care acestea se conectează la sistemul informatic naţional de supraveghere şi monitorizare a datelor fiscale.
* De asemenea, se modifică unele dispoziții privind sancțiunile contravenționale, în sensul
* contopirii unor contravenții, în scopul punerii în acord a prevederilor legale cu jurisprudența din domeniu;
* reanalizării cuantumului unor sancțiuni contravenționale, din perspectiva gradului de pericol social al faptei săvârșite;
* individualizării unor sancțiuni contravenționale prin raportare la două praguri de semnificație, în scopul asigurării transparenței deciziilor luate de către agentul constatator;
* excluderea, în anumite condiții, a posibilității de a achita pe loc sau în termen de 48 de ore de la data încheierii procesului- verbal, ori după caz de la data comunicării acestuia, a jumătate din minimul amenzii, în scopul de a descuraja operatorii economici să mai repete săvârșirea aceleiași contravenții într-o anumită perioadă de timp.

  |
| 3. Alte informaţii | Nu este cazul.  |
| ***Secţiunea a 3-a******Impactul socioeconomic al proiectului de act normativ*** |
| 1. Impactul macroeconomic | Proiectul de act normativ nu se referă la acest subiect. |
| 11. Impactul asupra mediului concurenţial şi domeniului ajutoarelor de stat | Proiectul de act normativ nu se referă la acest subiect. |
| 2. Impactul asupra mediului de afaceri | Proiectul de act normativ nu se referă la acest subiect. |
| 21. Impactul asupra sarcinilor administrative | Proiectul de act normativ nu se referă la acest subiect. |
| 22. Impactul asupra întreprinderilor mici și mijlocii | Proiectul de act normativ nu se referă la acest subiect. |
| 3. Impactul social | Proiectul de act normativ nu se referă la acest subiect. |
| 4. Impactul asupra mediului | Proiectul de act normativ nu se referă la acest subiect. |
| 5. Alte informaţii | Proiectul de act normativ nu se referă la acest subiect. |
| ***Secţiunea a 4-a******Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)*** |
| * mii lei –
 |
| Indicatori | Anul curent | Următorii 4 ani | Media pe 5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care: a) buget de stat, din acesta:(i) impozit pe profit(ii) impozit pe venitb) bugete locale:(i) impozit pe profitc) bugetul asigurărilor sociale de stat:(i) contribuţii de asigurări |  |  |  |  |  |  |
| 2. Modificări ale cheltuielilor bugetare, plus/minus, din care:a) buget de stat, din acesta:(i) cheltuieli de personal(ii) bunuri şi serviciib) bugete locale(i) cheltuieli de personal(ii) bunuri şi serviciic) bugetul asigurărilor sociale de stat:(i) cheltuieli de personal(ii) bunuri şi servicii |  |  |  |  |  |  |
| 3. Impact financiar, plus/minus, din care:a) buget de statb) bugete locale |  |  |  |  |  |  |
| 4. Propuneri pentru acoperirea creşterii cheltuielilor bugetare |  |  |  |  |  |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  |
| 7. Alte informaţii |  |
| ***Secţiunea a 5-a******Efectele proiectului de act normativ asupra legislaţiei în vigoare*** |
| 1. Măsuri normative necesare pentru aplicarea prevederilor proiectului de act normativ :a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ b) acte normative ce urmează a fi elaborate în vederea implementării noilor dispoziţii. |  |
| 11. Compatibilitatea proiectului de act normativ cu legislaţia în domeniul achiziţiilor publice:a) impact legislativ - prevederi de modificare şi completare a cadrului normativ în domeniul achiziţiilor publice, prevederi derogatorii;b) norme cu impact la nivel operaţional/tehnic - sisteme electronice utilizate în desfăşurarea procedurilor de achiziţie publică, unităţi centralizate de achiziţii publice, structură organizatorică internă a autorităţilor contractante. |  Proiectul de act normativ nu se referă la acest subiect. |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare  | Proiectul de act normativ nu se referă la acest subiect. |
| 3. Măsuri normative necesare aplicării directe a actelor normative comunitare | Proiectul de act normativ nu se referă la acest subiect. |
| 4. Hotărâri ale Curţii de Justiţie a Uniunii Europene | Proiectul de act normativ nu se referă la acest subiect. |
| 5. Alte acte normative şi/sau documente internaţionale din care decurg angajamente | Proiectul de act normativ nu se referă la acest subiect. |
| 6. Alte informaţii | -  |
| ***Secţiunea a 6-a******Consultările efectuate în vederea elaborării actului normativ*** |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect. |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul actului normativ | Proiectul de act normativ nu se referă la acest subiect. |
| 3. Consultările organizate cu autorităţile administraţiei publice locale, în situaţia în care actul normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedurile de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect. |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect. |
| 5. Informaţii privind avizarea de către:a) Consiliul Legislativb) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi | Proiectul de act normativ se avizează de către Consiliul Legislativ și Consiliul Economic și Social |
| 6. Alte informaţii | Proiectul de act normativ nu se referă la acest subiect. |
| ***Secţiunea a 7-a******Activităţi de informare publică privind elaborarea şi implementarea proiectului de act normativ*** |
| 1. Informarea societăţii civile cu privire la necesitatea elaborării actului normativ | Proiectul de act normativ a fost supus dezbaterii publice, potrivit dispoziţiilor Legii nr. 52/2003 privind transparenţa decizională în administraţia publică.Au fost respectate prevederile legale privind consultarea publică pe pagina de internet a instituției inițiatoare. |
| 2. Informarea societăţii civile cu privire la eventualul impact asupra mediului, în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
| 3. Alte informaţii | Proiectul de act normativ nu se referă la acest subiect. |
| ***Secţiunea a 8-a******Măsuri de implementare*** |
| 1. Măsurile de punere în aplicare a actului normativ de către autorităţile administraţiei publice centrale şi/sau locale - înfiinţarea unor noi organisme sau extinderea competențelor instituţiilor existente | Proiectul de act normativ nu se referă la acest subiect. |
| 2. Alte informaţii | Proiectul de act normativ nu se referă la acest subiect. |

 Față de cele prezentate, a fost promovată prezenta Ordonanța a Guvernului pentru reglementarea unor măsuri fiscal-bugetare și modificarea și completarea unor acte normative.

**Ministrul finanțelor publice**

**Ionuț MIȘA**

**AVIZAT FAVORABIL**

**Ministrul Comunicațiilor și Societății Informaționale**

**Lucian ȘOVA**

**Ministrul Justiției**

**Tudorel TOADER**